Garasjelaget Finstadkollen

Postboks 367

1471 Lørenskog

Org.nr: 992354143

garasjelaget@finstadkollen.no

**Referat fra årsmøtet i Finstadkollen Garasjelag**

Tirsdag 5. juni, kl 1800 ble det avholdt årsmøte i garasjelaget ved lagerboden til borettslaget.   
Med styret møtte totalt 11 personer. Følgende saker var til behandling:

1. **Godkjenning av innkalling og agenda**: Godkjent

2. **Godkjenning av sakslista**: Godkjent

3. **Valg av ordstyrer og to til å undertegne protokollen**:

Ole-Kristian Granholdt var ordstyrer og Sigurd Mæle referent. Kjell Hagatun i Finstadrabben 13 og Annbjørg Helleland i Finstadrabben 57 sa seg villige til å undertegne protokollen.

4. **Styrets årsberetning 2018/2019**: Denne ble gjennomgått.

Det ble informert om at styret har fortsatt arbeidet med å rehabilitere takene. Deler av rekke 55-74 felt H2, som skulle ha vært gjort ferdig høst 2018, ble utsatt til våren 2019 grunnet ekstraarbeid med jekking av flere garasjer i denne rekka (og er nå i gang, per 11.6). Jekkearbeidet medførte en merkostnad på kr 62 575,-.

Styret fikk i fjor inn pris på resten av garasjetakene fra vår leverandør, og utfra disse prisene, samt forutsetning om samme årskontingenten (3000), estimeres ferdigstillelse av alle garasjetakene i løpet av sommeren 2019.

5. **Godkjenning av regnskapet 2018/2019 og budsjett 2019/2020**:

a. **Kostnader ved drift av styret**: Godkjent

b. **Årskontingenten forblir 3000,- for garasjeeiere. Kontigenten for uteplasser forblir 500,-**

c. **Årskontigenten for el- og hybridbil forblir 2750 og 1650.**

|  |  |  |  |
| --- | --- | --- | --- |
| **Beskrivelse** | **Budsjett 2018/2019** | **Regnskap 2018/2019** | **Budsjett 2019/2020** |
| Årsavgift inkl. elbiler | 584 250 | 577 342 | 581 400 |
| Purregebyr | 3 000 | 2 000 | 3 000 |
| Renter | 500 | 1 373 | 500 |
| **Sum inntekter** | **587 750** | **580 715** | **584 900** |
| Strøm | 75 000 | 80 592 | 80 000 |
| Forsikring | 24 000 | 26709 | 30 000 |
| Vedlikehold | 900 500 | 753 584 | 520 000 |
| Diverse | 40 000 | 36 699 | 50 000 |
| **Sum utgifter** | **1 039 500** | **897 584** | **680 000** |
| Resultat | -455 250 | -316 869 | -95 100 |

Det ble informert om at det ikke lar seg gjøre å ordne individuelle strømavtaler for garasjeeiere, men at styret jobber aktivt med å finne så lave strømpriser som mulig.Det var ingen innvendinger fra oppmøtte mot å beholde årsavgiften på gjeldende nivå for inneværende periode. Styret informerte om at dette er grunnet merkostnadene som følge av arbeidet med takene. Muligheten for å opprettholde gjeldende priser for å betale for eventuelle utbedringer av det elektriske anlegget ble også nevnt, men ingen avgjørelse vil tas vedrørende dette før neste årsmøte.

6. **Ladning av el- og hybridbiler i fremtiden – kort informasjon fra styret og muligheter for innspill fra eiere.**

Det informeres om at vi er i dialog med styret i borettslaget om eventuell utbygging av el-anlegget m.t.p. grunnanlegg og ladestasjoner. Det vurderes å se på støtteordninger fra stat og kommune, samt å eventuelt dra på befaring til anleggene rundt.

Det foreslås å ta et evt. ekstraordinært årsmøte når vi har mer på plass m.t.p. priser for en eventuell utbygging. Innspillene fra de oppmøtte kretser rundt at vi må komme frem til en løsning som er demokratisk og rettferdig, men også fremtidsrettet og fornuftig.

7. **Valg av nye revisorer og nytt varamedlem i styret**:

Cato Gulbrandsen i Finstadrabben 32 og Irene Foss i Finstadrabben 38 er valgt som nye revisorer.   
Knut Svarva i Finstadrabben 64 ble valgt inn som nytt varamedlem.

Alle øvrige styremedlemmer sa seg villige til å bli sittende også neste år, som gir følgende styre:

**Leder**: Ole-Kristian Granholdt, *Finstadrabben 100, 99 00 23 65*

**Kasserer**: Per Arnesen, *Finstadrabben 114, 99 12 92 57*

**Sekretær**: Sigurd Fylling Mæle, *Finstadrabben 130, 40 85 19 80*

**Styremedlem**: Odd Steinar Lien, *Finstadrabben 158, 90 18 36 95*

**Varamedlem**: Roy Hammer, *Finstadrabben 136, 93 05 23 91*

**Varamedlem**: Knut Svarva, *Finstadrabben 64, 99 16 44 36*

**Revisor**: Irene Foss, *Finstadrabben 38, 97 10 03 39*

**Revisor:** Cato Gulbrandsen, *Finstadrabben 32, 91 79 86 03*

8. **Garasjelaget på Facebook**

Styret informerte om at det har blitt opprettet en egen Facebookgruppe for Garasjelagets medlemmer. Gruppa heter *Finstadkollen garasjelag.* Gruppa er ment som en portal for eventuelle beskjeder, spørsmål, ideer eller andre henvendelser medlemmene i mellom. Her kan f.eks. ubrukte garasjer eller p-plasser leies ut, eller andre eiere kan gjøres oppmerksomme på tyveri eller hærverk. Det ble opplyst om at alle mer formelle henvendelser til styret i garasjelaget fortsatt må skje på mail.

9. **Eventuelt**:

En av eierne fortalte at han har fått ødelagt deler av garasjeport/skinnesystem. Han fikk beskjed av Portspesialisten om at alt måtte skiftes ut for rundt 8000,- og det ble derfor luftet spørsmål om flere trenger å reparere, da mange har lignende problemer. Styret vil vurdere å innhente et tilbud som kan presenteres for garasjeeierene, men det vil neppe skje noe med dette før neste styremøte.

Styret opplyste om de nye blå og laminerte skiltene som ***skal*** plasseres på garasjer med elbiler som ikke er tilkoblet lader. Dette er for at brannvesenet skal kunne dra ut elbiler først i tilfelle brann. Eiere med elbil som ikke har ladepunkt i egen garasje oppfordres derfor til å gi beskjed om dette til styret.

Styret minner om at man må skru i takbjelkene om noe skal henges opp i garasjene.

Det ble også diskutert hvordan man skal fordele jobben med å beise vindskiene og de siste veggene, uten at man kom til enighet om dette, så dette er noe styret vil diskutere ved neste anledning.

Det ble også foreslått at man burde gå til anskaffelse av et eget parkeringsbevis til garasjelaget, som kan lånes ut ved eventuelle snekkerarbeider, o.l.

**Referent**:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Sigurd Fylling Mæle FR. 130

**Protokollunderskrifter**:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kjell Hagatun FR. 13 Annbjørg Helleland i FR. 57